എയര് പിസ്റ്റള്കൊണ്ട് ക്ലോസ് റേഞ്ചില് വെടിവച്ചാല് പോലും ജീവന് അപഹരിക്കാനുള്ള സാധ്യത കുറവ് രാഗില് വെടിയുതിര്ത്തപ്പോള് വെടിയുണ്ട തലയോട്ടി തകര്ത്തു പുറത്ത് വന്നു ഉപയോഗിച്ചത് അത്യുഗ്ര പ്രഹരശേഷിയുള്ള തോക്കെന്ന് നിഗമനം കൊലപാതകത്തിലെ തോക്കിന്റെ വഴി തേടി പൊലീസ് കോതമംഗലം: കോതമംഗലത്ത് മെഡിക്കല് വിദ്യാര്ത്ഥിയെ സുഹൃത്ത് വെടിവെച്ചു കൊന്ന സംഭവത്തില് കൂടുതല് വിവരങ്ങള് പുറത്ത്.മാനസയോട് വളരെ അടുത്ത് നിന്നാണ് രാഗില് കൃത്യം നിര്വഹിച്ചതെന്നാണ് പ്രാഥമിക നിഗമനം.മാനസയുടെ നെഞ്ചിലും തലയിലുമാണ് രാഹില് വെടിവെച്ചത്.പെണ്കുട്ടിയെ പരിശോധിച്ച ഡോക്ടര് പറയുന്നത് ഇപ്രകാരമാണ് തലയോട്ടിയില് എന്ട്രി മുറിവും,എക്സിറ്റ് മുറിവുമുണ്ടായിരുന്നുവെന്ന്ഡോക്ടര് വ്യക്തമാക്കി. അതായത് വെടിയുണ്ട് തലയോട്ടി തുളച്ച് പുറത്തേക്ക് പോയിരുന്നുവെന്ന് വ്യക്തമാണ്. ആത്മഹത്യ ചെയ്ത രഖിലിന്റെ തലയ്ക്കാണ് വെടിയേറ്റിരിക്കുന്നത്. മാനസയുടെ തലയില് രണ്ടു മുറിവുകളാണ് ഉണ്ടായിരുന്നത്. ഒന്ന് വെടിയേറ്റതും മറ്റൊന്നു വെടിയുണ്ട പുറത്തേയ്ക്കു വന്നതിന്റെയും. നെഞ്ചിലാണ് മറ്റൊരു വെടിയേറ്റത്. രഖിലിനാകട്ടെ തലയില് മാത്രമാണ് മുറിവുണ്ടായിരുന്നത്.സാധാരണനിലയില് പ്രഹരശേഷിയുള്ള തോക്കുകള് ലഭിക്കാന് സാധ്യത ഇല്ലെന്നിരിക്കെ എന്തു തോക്കാണ് ഉപയോഗിച്ചത് എന്നത് ഉള്പ്പെടെ പരിശോധിക്കും. ഏതു തോക്കാണ് ഉപയോഗിച്ചത് എന്നറിഞ്ഞാല് മാത്രമേ അതിന്റെ ഉറവിടം സംബന്ധിച്ച വിവരങ്ങള് ലഭ്യമാകൂ. എയര് പിസ്റ്റള് സാധാരണക്കാര്ക്ക് വാങ്ങാന് സാധിക്കുമെങ്കിലും ഇത് ഉപയോഗിച്ച് ക്ലോസ് റേഞ്ചില് പോലും ഒരാളെ വെടിവച്ചു കൊലപ്പെടുത്തുക സാധ്യമല്ല. അതുകൊണ്ടുതന്നെ പ്രഹരശേഷിയുള്ള ഏതെങ്കിലും തോക്ക് പ്രതി നിയമവിരുദ്ധമായി സമ്ബാദിച്ചിരിക്കാനാണ് സാധ്യതയെന്നു കരുതുന്നു. മാനസ കോളേജിനടുത്ത് തന്നെയുള്ള ഹോസ്റ്റലിലായിരുന്നു താമസം. ഇവിടെ കൂട്ടുകാരികള്ക്കൊപ്പമിരുന്ന് ഭക്ഷണം കഴിക്കുമ്ബോഴാണ് ഇന്ന് രാഖില് എത്തിയത്. നീയെന്തിന് ഇവിടെ വന്നു? എന്നായിരുന്നു രാഖിലിനെ കണ്ട മാനസയുടെ പ്രതികരണമെന്നാണ് സുഹൃത്തുക്കള് പൊലീസിനോട് പറഞ്ഞത്. ഇരുവരും തമ്മില് തര്ക്കം ഉണ്ടാവുകയും മാനസയുടെ മുറിയില് കയറിയ രാഗില് പെട്ടന്ന് മുറി അടച്ചു പൂട്ടിയ തോക്ക് കൈയിലെടുത്തു വെടിയുതിര്ക്കുകയുമായിരുന്നുവെന്നാണ് വിവരം. വെടിശബ്ദം കേട്ട് നാട്ടുകാരും ഓടിക്കൂടി. മുറി തള്ളിത്തുറന്നപ്പോള് മാനസയ്ക്ക് ജീവനുണ്ടായിരുന്നു. പെണ്കുട്ടിയെ ഉടന് തന്നെ ആശുപത്രിയിലേക്ക് മാറ്റിയെങ്കിലും ആശുപത്രിയിലെത്തും മുന്പ് മരണം സംഭവിച്ചു.രക്തത്തില് കുളിച്ചാണ് ഇരുവരെയും ആശുപചത്രിയിലെത്തിച്ചത്. രണ്ട് ഓട്ടോറിക്ഷകളിലായാണ് ഇരുവരെയും ആശുപത്രിയില് എത്തിച്ചത്. ആദ്യം മാനസയേയും അഞ്ചു മിനിറ്റിനു ശേഷം രഖിലിനേയും ആശുപത്രിയില് എത്തിച്ചു. പരിശോധനയില് ഇരുവരും മരിച്ചെന്ന് വ്യക്തമായി. മാനസ താമസിച്ചിരുന്ന വാടക വീടിനോട് ചേര്ന്ന് താമസിച്ചിരുന്ന ഒരാളാണ് മാനസയെ ആശുപത്രിയിലെത്തിച്ചത്. സംഭവം നടന്നതിനു പിന്നാലെ സ്ഥലത്തെത്തിയ പൊലീസ്, വീടിന്റെ മുറികള് അടച്ച് ഗാര്ഡ് ചെയ്തു. എസ്പിയുടെ നേതൃത്വത്തില് കൊലപാതകം നടന്ന സ്ഥലം പരിശോധിച്ചു. ഫൊറന്സിക് വിദഗ്ധരും സ്ഥലത്തെത്തി. കൊലപാതകത്തിന് ഉപയോഗിച്ച തോക്ക് കസ്റ്റഡിയിലെടുത്തു. പ്രതിയും മരിച്ചതിനാല് കൊലപ്പെടുത്താനുള്ള കാരണമായിരിക്കും പ്രധാനമായും പൊലീസ് അന്വേഷിക്കുക. പ്രതിയെ സഹായിക്കാന് ആരെങ്കിലും ഉണ്ടായിരുന്നോ എന്നും പരിശോധിക്കും. പ്രതിക്കു തോക്ക് എവിടെനിന്നു ലഭിച്ചെന്നതു കണ്ടെത്തുന്നതും നിര്ണായകമാണ്.കണ്ണൂര്, വയനാട് ജില്ലകളില് എയര്ഗണ് പ്രഹരശേഷി വര്ധിപ്പിക്കുന്ന നാടന് തോക്കു നിര്മ്മാതാക്കളുണ്ട്. ഇവരുടെ ആരുടെയെങ്കിലും സഹായം ലഭിച്ചിരിക്കാനുള്ള സാധ്യത തള്ളിക്കളയുന്നില്ല. ഡാര്ക്ക് വെബ് വഴി ഓണ്ലൈനായി വാങ്ങാന് സാധിക്കുമെന്നും വിവരമുണ്ട്. ഈ വഴിക്കെല്ലാം പരിശോധന നീളും. ഏതു മോഡല് തോക്കാണ് ഉപയോഗിച്ചത് എന്നു മനസിലാക്കാനായാല് മാത്രമേ ഇതു സംബന്ധിച്ചു വ്യക്തതയുണ്ടാകൂ. Stories you may Like